Title: ประกาศคณะกรรมการควบคุมการขนส่งทางบกกลาง ฉบับที่ 1769 (พ.ศ. 2550) เรื่อง กำหนด (ปรับปรุง) แก้ไขรายละเอียดเส้นทางสำหรับการขนส่งประจำทางด้วยรถโดยสาร หมวด 3 สายที่ 540 สกลนคร-วังสามหมอ

ประกาศคณะกรรมการควบคุมการขนส่งทางบกกลาง

ประกาศคณะกรรมการควบคุมการขนส่งทางบกกลาง
ฉบับที่
๑๗๖๙ (พ.ศ. ๒๕๕๐)
เรื่อง
กำหนด (ปรับปรุง) แก้ไขรายละเอียดเส้นทางสำหรับการขนส่งประจำทางด้วยรถโดยสาร
หมวด
๓ สายที่ ๕๔๐ สกลนคร-วังสามหมอ[๑]

ตามที่ได้มีประกาศคณะกรรมการควบคุมการขนส่งทางบกกลาง
ฉบับที่ ๔๙๑ (พ.ศ. ๒๕๓๐) ประกาศ ณ วันที่ ๒๔ ธันวาคม ๒๕๓๐ กำหนด (ปรับปรุง) รายละเอียดเส้นทางสำหรับการขนส่งประจำทางด้วยรถโดยสาร
หมวด ๓ สายที่ ๕๔๐ สกลนคร-วังสามหมอ ให้มีรายละเอียดเส้นทางแยกช่วง ๒ ช่วง นั้น

คณะกรรมการควบคุมการขนส่งทางบกกลางเห็นสมควรให้ปรับปรุงแก้ไขรายละเอียดเส้นทางดังกล่าว
ให้ถูกต้องตามข้อเท็จจริงในปัจจุบัน

ฉะนั้น อาศัยอำนาจตามความในมาตรา ๑๙ (๒) แห่งพระราชบัญญัติการขนส่งทางบก
พ.ศ. ๒๕๒๒ ประกอบกับมติคณะกรรมการควบคุมการขนส่งทางบกกลางที่ได้รับอนุมัติในหลักการไว้แล้ว
ในการประชุมครั้งที่ ๑๕/๒๕๓๙ เมื่อวันที่ ๑๖ กรกฎาคม ๒๕๓๙ จึงให้กำหนด (ปรับปรุง)แก้ไขรายละเอียดเส้นทางสำหรับการขนส่งประจำทางด้วยรถโดยสาร
หมวด ๓ สายที่ ๕๔๐ สกลนคร-วังสามหมอ โดยให้ใช้รายละเอียดเส้นทางดังต่อไปนี้
สายที่
๕๔๐ สกลนคร-วังสามหมอ
เริ่มต้นจากสถานีขนส่งผู้โดยสารจังหวัดสกลนคร ไปตามทางหลวงแผ่นดินหมายเลข
๒๒๓ ถึงบ้านธาตุนาเวง ไปตามทางหลวงแผ่นดินหมายเลข ๒๒ ผ่านบ้านดงมะไฟ อำเภอพรรณานิคมถึงอำเภอพังโคน
แยกซ้ายไปตามทางหลวงแผ่นดินหมายเลข ๒๒๗ ผ่านอำเภอวาริชภูมิ บ้านคำบิด บ้านตาดภูวง บ้านคำบง
บ้านดงกลาง บ้านหนองกุงทับม้า ไปสุดเส้นทาง ณ สถานที่จอดรถโดยสารประจำทางอำเภอวังสามหมอ
ช่วงวังสามหมอ-บ้านโคกสว่าง
เริ่มต้นจากสถานที่จอดรถโดยสารประจำทางอำเภอวังสามหมอไปตามทางหลวงแผ่นดินหมายเลข ๒๒๗
ถึงบ้านหนองกุงทับม้า แยกซ้ายไปตามทางหลวงชนบทหมายเลข ยธ. อด. ๒๐๘๑ ผ่านบ้านนาแก บ้านโคกเล้า
ไปสุดเส้นทาง ณ สถานที่จอดรถโดยสารประจำทางบ้านโคกสว่าง
ช่วงวังสามหมอ-บ้านผาสุข เริ่มต้นจากสถานที่จอดรถโดยสารประจำทางอำเภอวังสามหมอไปตามทางหลวงแผ่นดินหมายเลข
๒๒๗ ถึงบ้านหนองกุงทับม้า บ้านโนนสวาง บ้านภูเงิน บ้านดงกลางบ้านคำยาง ถึงบ้านคำบง
แยกซ้ายไปตามทางหลวงชนบท ผ่านบ้านนาคำน้อย บ้านคำจวงบ้านน้อยมาลีสถาพร ไปสุดเส้นทาง
ณ สถานที่จอดรถโดยสารประจำทางบ้านผาสุข

ประกาศ
ณ วันที่ ๗ กุมภาพันธ์ พ.ศ. ๒๕๕๐
ปิยะพันธ์
จัมปาสุต
รองปลัดกระทรวงคมนาคม
หัวหน้ากลุ่มภารกิจด้านการขนส่ง
ประธานกรรมการควบคุมการขนส่งทางบกกลาง

วัชศักดิ์/ผู้จัดทำ
๑๓ มีนาคม
๒๕๕๐

[๑]
ราชกิจจานุเบกษา เล่ม ๑๒๔/ตอนที่ ๒๒ ง/หน้า ๑๕๕/๘ มีนาคม ๒๕๕๐